《方君景大家赏菊分题得锦菊二首 其一》
明代·黄仲昭

繁英千叠绝鲜明，列向华堂最可人。綵服舞时看不异，诗囊近处认难真。

月中漏泄天机巧，露里分明蜀锦新。摘泛霞觞香更好，用蕲慈寿等松椿。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。